ચાર દિવસ થઈ ગયા હતા. ગુલાલે મલ્હારને ઢગલાબંધ મેઈલ્સ કર્યા હતા, અસંખ્યવાર એનો ફોન ટ્રાય કર્યો હતો. પણ કોઈ રીતે એનો કોન્ટેક્ટ નહોતો થતો. એની ચિંતા વધતી જતી હતી. ફક્ત પ્રેમ કર્યો હોત તો વાંધો નહોતો, પણ અહીં તો એ મલ્હારના ફલેટ પર એની જાત મુકીને આવી હતી. પચ્ચીસ પચ્ચીસ વર્ષથી સાચવી રાખેલી એની વર્જીનિટી, મરી ગયેલા બાપની હજુયે જીવતી ઈજ્જત અને લાશ થઈને જીવતી માનો વિશ્વાસ મુકીને આવી હતી.